MotoGP: elkészült a 2005-ös versenynaptár
Elkészült a gyorsasági motoros világbajnokság jövő évi versenynaptára. Újdonság, hogy 16-ról 17-re nő a futamok száma, továbbá a MotoGP történetében először látogat el Kínába.
A Nemzetközi Motorkerékpáros Szövetség (FIM - Fédération Internationale de Motocyclisme) 100., párizsi kongresszusán összeállították a gyorsasági motoros világbajnokság 2005-ös versenynaptárát. A 2004-eshez képest egy versennyel bővült a lista, így jövőre már 17 hétvégén szurkolhat mindenki kedvenc motorosának. A dél-afrikai helyszín lekerült a naptárról, helyette az Egyesült Államokba, Laguna Secába látogat el a versenysorozat, de kizárólag csak a MotoGP-kategória. További újdonság még, hogy a MotoGP történetében először tartanak majd Kínában futamot, ahol 2004-ben már rendeztek egy teltházas Forma-1-es versenyt.

A 2005-ös versenynaptár:

-   Április 10.: Spanyolország, Jerez
-   Április 17.: Portugália, Estoril
-   Május 1.: Kína, Sanghaj
-   Május 15.: Franciaország, Le Mans
-   Június 5.: Olaszország, Mugello
-   Június 12.: Katalónia, Barcelona
-   Június 25.: Hollandia, Assen (szombaton)
-   Július 10.: Amerika, Laguna Seca (csak a GP kategória)
-   Július 24.: Anglia, Donington Park
-   Július 31.: Németország, Sachsenring
-   Augusztus 28.: Csehország, Brno
-   Szeptember 18.: Japán, Motegi
-   Szeptember 25.: Malajzia, Seprang
-   Október 1.: Katar, Doha (szombaton)
-   Október 16.: Ausztrália, Phillip Island
-   Október 23.: Törökország, Isztambul
-   November 6.: Valencia, Ricardo Tormo
MotoGP motorsport Autó versenynaptár világbajnokság motor